Ράπα (Πολωνία)

Η Ράπα (πολωνικά: Rapa) είναι χωριό του Πόβιατ Γόουνταπ, στο Βοεβοδάτο Βαρμίας-Μαζουρίας της βόρειας Πολωνίας, κοντά στα σύνορα με το Όμπλαστ του Καλίνινγκραντ της Ρωσίας. Βρίσκεται περίπου 20 χλμ. δυτικά του Γκόουνταπ και 116 χλμ. βορειοανατολικά της πρωτεύουσας του βοεβοδάτου, Όλστιν.

 Ιστορία και πυραμίδα 
Στο παρελθόν, η περιοχή ήταν σε διάφορες περιόδους μέρος της Πολωνίας, της Πρωσίας και της Γερμανίας. Το χωριό υπήρχε στις αρχές του 17ου αιώνα. Το 1750, ο ιδιοκτήτης του, Γιάκομπ Τζον Χόφμαν, έχτισε ένα παλάτι, το οποίο απέκτησε το 1793 ο Γιόχαν Βίλχελμ φον Φάρενχαϊντ.

Το 1811, χτίστηκε στη Ράπα ένα μαυσωλείο για την οικογένεια Φάρενχαϊντ, σχεδιασμένο από τον γλύπτη Μπέρτελ Θόρβαλντσεν. Το κτίριο έχει σχήμα πυραμίδας με ύψος 15,9 μ. και εμπνέεται ελαφρά από την αρχιτεκτονική της αρχαίας Αιγύπτου. Τα μέλη της οικογένειας που θάφτηκαν εκεί μουμιοποιήθηκαν. Το 1945, το μαυσωλείο υπέστη σοβαρές ζημιές από στρατιώτες του Κόκκινου Στρατού.

Το 1938, κατά τη διάρκεια μιας μαζικής ναζιστικής εκστρατείας αλλαγής των τοπονυμιών, το χωριό μετονομάστηκε σε Κλάινανγκεραπ (Kleinangerapp). Έγινε πάλι μέρος της Πολωνίας μετά την ήττα της Γερμανίας στον Β΄ Παγκόσμιο Πόλεμο το 1945.

 Παραπομπές 

Κατηγορία:Χωριά της Πολωνίας
Κατηγορία:Πυραμίδες στην Ευρώπη